Den Vest-Sjællandske Avis, 1828-05-06
Oversigt over Dagens udenlandske Nyeheder. Der skrives fra Triest: at Greven af Capodistribestræber sig uafladelig for at beroelige de Partier som herske iblandt Grækerne, og at give sin Regiering en kraftfuld Stilling. Det skal ogsaa lykkes ham at vinde Manges Gemytter, saaledes har Genaos Colokothroni, en Søn af Theodor, som opholder sig i Caristene, og Nikita, som staaer i Biergene ved Leondari, afsendt Deputationer til ham for at gratulere ham; ogsaa fra andre Steder har han modtaget saadanne Deputationer. Han har givet, som der meldes fra Vien, de biskopper, som skulde overbringe Grækerne Loftet fra Sultanen om Amnestie, og Tilbudet om en Vaabenstilstand, det korte Svar: at det ikke stod længere i Grækernes Magt at modtage disse Tilbud; men at de Tyrkiske Commissairer maatte henvende sig til de tre Magter og ikke til den Græske Regiering. Han har ladet Vasso Braikovitsch, som har gjort sig frygtet paa Øerne ved sine Udsugelser og sin Haardhed arrestere, og bringe ombord paa det Engelske Orlogskib Varspite, hvor ogsaa flere saadanne Personer ere blevne henbragte. Alle private Personer have faaet Ordre at aflægge deres Vaaben, og Politieagenterne til atbære en Stok, som er prydet med Nationalfarven. Præsidenten har imidlertid tilskrevet Hr. Eynard, at han ikke kan holde sig, naar de tre Magter ikke ville garantere det nye Laan, som han har afsluttet paa 20 Millioner Franker; ogsaa melder han ham: at han er beskiæftiget med at udruste Rumelioterne. Han har opfordret alle velhavende Grækere til at tage Deel i den nye oprettede Nationalbank, og Hr. Eynard har selv tegnet sig for 50000 Franker dertil. Den 2den Marts kom Præsidenten tilbage fra Poros til Napoli di Romania, ombord paa det Engelske Orlogsskib Varspite, og ledsagedes af Fregatterne Jung, Helene og Castor, ligesom ogsaa af Brig gerne Mosqvito og Reval. Han var neppe steget i Land førend Griva, forhen Commandant i Palamedes, fremstillede sig for ham med sine Officere for at modtage hans Ordre. Greven omar mede ham og tilkiendegav ham det Ønske: at beholde ham hos sig tilligemed nogle faae af hans Folk, som Livvagt. Griva blev overmaade fornøiet over denne smigrende Modtagelse af Præsidenten, og erklærede sig villig til med sine Palikarer, som ikke forlangte andet end den meest nødtørftige Underholdning, at ville rette sig efter al hvad han befalede. Dagen derpaa overleverede Præsidenten Fæstningen Palamedes til Oberstlieutenant von Heydegger. Den 5te fulgte Albanitika eller det nederste Castel dette Exempel. Photomara, som commanderede i Castellet nedlagte sin Magt i Præsidentens Hænder og udsonede sig endog med sin Fiende Griva. (Det er bekiendt at disse to Chefer skode paa hinanden i Fior fra deres Casteller; men saameget formaaer en klog Mand at udrette. Her seer man atter et tydeligt Exempel paa Eneherredømmets Fortrin og Nødvendigheden af at et Folk bestemt veed, hvem det skal adlyde), Den 9de brød Photom ras og Grivas Tropper op til Jordtungen ved Corinth, og Præsidenten, afreiste selv til Poros og til Ægina. Griva ledsagede ham med 50 Mand, og den gamle Kolokothroni og Fyrste Maurocordato vare i hans Følge; alt dette fortæller den Østerrigske Jagttager. Oberste Fabrier har forladt den Græske Krigstieneste, og har stillet 1000 Mand Taktiker til Præsidentens Tieneste. Obersten begiver sig tilbage, til Frankerige.